জানা গেছে, উখিয়ার চাকবৈঠা, ডেইলপাড়া, পূর্ব ডিগলিয়া, পশ্চিম ডিগলিয়া, তুলাতলি, আমতলী, জাম্বুনিয়া, ঘুমধুম, তুমব্রু, বালুখালী, পানবাজার, রহমতের বিল, নলবনিয়া, থাইংখালী, পালংখালী, আনজুমানপাড়া, ধামনখালী, বটতলীসহ প্রায় ২৫টি পয়েন্ট দিয়ে পাইকারী ব্যবসায়ীদের মাধ্যমে খুচরা বিক্রেতার নাম ভাঙিয়ে প্রতি সপ্তাহে কয়েক লাখ লাখ টাকার নিত্যপণ্য মিয়ানমারে পাচার হচ্ছে। সীমান্তের জাম্বুনিয়া এলাকার ব্যবসায়ী শহর আলী, ফজর রহমানসহ একাধিক জন জানান, ১৮/২০ জনের একদল পাচারকারি সিন্ডিকেট গ্রামগঞ্জের দোকানে খুচরা বিক্রির নাম ভাঙিয়ে কোটবাজার, উখিয়া ও পালংখালী থেকে নিত্যপণ্য সংগ্রহ করে তাদের বাড়িতে গুদামজাত করে। পরে সীমান্তে বিজিবি’র গতিবিধি লক্ষ্য করে চোরাচালান চক্র এসব মালামাল নাফ নদী পার দিচ্ছে। অনেক সময় সামনে পড়লেও নিত্যপন্য এক স্থান থেকে অন্য স্থানে নিয়ে যাচ্ছে মনে করে আইনশৃঙ্খলা বাহিনী তাদের ধরছে না। এদিকে ওইসব পন্য মিয়ানমারে পাচার করে বিনিময়ে সেখান থেকে নিয়ে আসছে বিভিন্ন প্রকার মাদকদ্রব্য।